2020. gada 17. decembrī Noteikumi Nr. 763

Rīgā (prot. Nr. 84 14. §)

**Grozījumi Ministru kabineta 2007. gada 3. jūlija noteikumos Nr. 458 "Komersantu – darbiekārtošanas pakalpojumu sniedzēju – licencēšanas un uzraudzības kārtība"**

Izdoti saskaņā ar

Bezdarbnieku un darba meklētāju

 atbalsta likuma

4. panta sesto un četrpadsmito daļu

Izdarīt Ministru kabineta 2007. gada 3. jūlija noteikumos Nr. 458 "Komersantu – darbiekārtošanas pakalpojumu sniedzēju – licencēšanas un uzraudzības kārtība" (Latvijas Vēstnesis, 2007, 108. nr.; 2009, 38. nr.; 2011, 125. nr.; 2013, 129., 189. nr.; 2016, 205. nr.; 2018, 5., 106. nr.) šādus grozījumus:

1. Papildināt norādi, uz kāda likuma pamata noteikumi izdoti, aiz vārda "sesto" ar vārdiem "un četrpadsmito".

2. Izteikt 1. punktu šādā redakcijā:

"1. Noteikumi nosaka:

1.1. kārtību, kādā Nodarbinātības valsts aģentūra (turpmāk – aģentūra) licencē un uzrauga komersantus, kuri sniedz darbiekārtošanas pakalpojumus;

1.2. aģentūras izsniegtās licences darbiekārtošanas pakalpojumu sniegšanai (turpmāk – licence) darbības apturēšanas un licences anulēšanas kārtību;

1.3. licences saņēmēja pienākumus un tiesības;

1.4. apmēru un kārtību, kādā maksājama valsts nodeva par licences saņemšanu;

1.5. kārtību, kādā piešķir, atsaka, aptur, anulē un uzrauga Eiropas Nodarbinātības dienestu tīkla (*EURES*) (turpmāk – *EURES*) dalībnieka statusu, un dalībnieka pienākumus atbilstoši Eiropas Parlamenta un Padomes 2016. gada 13. aprīļa Regulai (ES) [2016/589](http://eur-lex.europa.eu/eli/reg/2016/589/oj/?locale=LV) par Eiropas Nodarbinātības dienestu tīklu (*EURES*), darba ņēmēju piekļuvi mobilitātes pakalpojumiem un turpmāku darba tirgus integrāciju un ar ko groza Regulas (ES) Nr. [492/2011](http://eur-lex.europa.eu/eli/reg/2011/492/oj/?locale=LV) un (ES) Nr. [1296/2013](http://eur-lex.europa.eu/eli/reg/2013/1296/oj/?locale=LV) (turpmāk – regula Nr. [2016/589](http://eur-lex.europa.eu/eli/reg/2016/589/oj/?locale=LV))."

3. Aizstāt 2. punktā vārdus "valstis un" ar vārdiem "valstis, kurās nodarbina darba meklētājus, un".

4. Izteikt 9.3. apakšpunktu šādā redakcijā:

"9.3. komersantam saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju nav nodokļu (nodevu) parādu, kas kopsummā pārsniedz 150 *euro*;".

5. Izteikt 9.5. apakšpunktu šādā redakcijā:

"9.5. nav pasludināts juridiskās personas maksātnespējas process, nav apturēta vai izbeigta komersanta saimnieciskā darbība vai komersants neatrodas likvidācijas procesā;".

6. Papildināt 10.4. apakšpunktu aiz vārda "darbā" ar vārdiem "vai nodarbināt".

7. Aizstāt 11.2. apakšpunktā vārdus "saņemšanas kārtību" ar vārdiem "saņemšanas kārtību, norādot informāciju par pušu tiesībām un pienākumiem, kā arī darbiekārtošanas procesa aprakstu".

8. Papildināt 11.3. apakšpunktu aiz vārdiem "darbā pie darba devēja" ar vārdiem "vai darbaspēka nodrošināšanas pakalpojumu sniegšanu".

9. Papildināt noteikumus ar 11.6. apakšpunktu šādā redakcijā:

"11.6. parauglīgumu, ko noslēdz starp pretendentu un darba devēju, ja komersants sniedz darbaspēka nodrošināšanas pakalpojumus."

10. Papildināt noteikumus ar 11.2punktu šādā redakcijā:

"11.2 Ja līgumu par darbiekārtošanas pakalpojumu sniegšanu vai darba līgumu slēdz ar trešās valsts pilsoni, kuram nav izsniegta pastāvīgās uzturēšanās atļauja vai Eiropas Savienības pastāvīgā iedzīvotāja uzturēšanās atļauja Latvijas Republikā, minētajā līgumā papildus nosaka arī:

11.21. vēlamo informācijas saņemšanas valodu;

11.22. informāciju par to, kādā veidā darba meklētājam tiek nodrošināta dzīvesvieta un pieeja veselības aprūpei;

11.23. informāciju par nepieciešamajiem kvalifikāciju apliecinošajiem dokumentiem;

11.24. to kompetento iestāžu kontaktinformāciju, kurās darba meklētājs var vērsties jautājumos, kas saistīti ar darba tiesiskajām attiecībām, darba aizsardzību vai darbiekārtošanas pakalpojumiem."

11. Svītrot 23. punktā vārdus "vai darbības vietas".

12. Svītrot 24.3. apakšpunktā vārdus "izņemot līgumus, kas noslēgti ar darba devējiem potenciālo darbinieku atlasei darbam Latvijā (turpmāk – personāla atlase Latvijā)".

13. Svītrot 24.4. apakšpunktā vārdus "izņemot personāla atlasi Latvijā".

14. Papildināt 24.7. apakšpunktu aiz vārdiem "latviešu valodā" ar vārdiem "vai darba meklētājam saprotamā valodā, ja darba meklētājs ir trešās valsts pilsonis, kuram nav izsniegta pastāvīgās uzturēšanās atļauja vai Eiropas Savienības pastāvīgā iedzīvotāja uzturēšanās atļauja Latvijas Republikā".

15. Izteikt 24.10. apakšpunktu šādā redakcijā:

"24.10. katru gadu līdz 25. janvārim iesniegt aģentūrā pārskatu par darbiekārtošanas pakalpojumu sniegšanu iepriekšējā gadā;".

16. Aizstāt 24.11. apakšpunktā vārdus un skaitli "par personāla atlasi Latvijā paredzēts slēgt atbilstoši aģentūrā iepriekš iesniegtajam šo noteikumu 11.3. apakšpunktā minētajam parauglīgumam" ar vārdiem un skaitļiem "ar tiešo darba devēju vai darbaspēka nodrošināšanas pakalpojuma saņēmēju paredzēts slēgt atbilstoši aģentūrā iepriekš iesniegtajam šo noteikumu 11.3. vai 11.6. apakšpunktā minētajam parauglīgumam".

17. Izteikt 26. punktu šādā redakcijā:

"26. Licences saņēmējs ir tiesīgs noteikt darba meklētājam maksu tikai par nepieciešamajiem izdevumiem darbiekārtošanas pakalpojuma saņemšanai (iekārtošanai darbā nepieciešamo dokumentu sagatavošana un to noformēšana (ne vairāk kā 50 *euro* apmērā), transporta izdevumi, veselības apdrošināšanas izdevumi). Nepieciešamo izdevumu apmēru, izlietojumu un samaksas kārtību nosaka ar darba meklētāju noslēgtajā līgumā. Pirms darba meklētājs ir uzsācis strādāt, licences saņēmējs ir tiesīgs pieprasīt avansā ne vairāk kā 50 % no maksas par nepieciešamajiem izdevumiem. Licences saņēmējs, kuram ir paredzēts saņemt samaksu no darba devēja vai cita sadarbības partnera, kā arī darbaspēka nodrošināšanas pakalpojuma sniedzējs nav tiesīgs noteikt un saņemt jebkādu maksu no darba meklētāja."

18. Papildināt 28.1. apakšpunktu aiz vārdiem "darba meklētājiem" ar vārdiem "atsevišķi norādot trešo valstu pilsoņus, kuriem nav izsniegta pastāvīgās uzturēšanās atļauja vai Eiropas Savienības pastāvīgā iedzīvotāja uzturēšanās atļauja Latvijas Republikā".

19. Aizstāt 28.2. apakšpunktā vārdu "sniegto" ar vārdiem "licencē norādīto".

20. Aizstāt 28.1punktā vārdus un skaitļus "Eiropas Parlamenta un Padomes 2016. gada 13. aprīļa Regulai (ES) [2016/589](http://eur-lex.europa.eu/eli/reg/2016/589/oj/?locale=LV) par Eiropas Nodarbinātības dienestu tīklu (*EURES*), darba ņēmēju piekļuvi mobilitātes pakalpojumiem un turpmāku darba tirgus integrāciju un ar ko groza Regulas (ES) Nr. [492/2011](http://eur-lex.europa.eu/eli/reg/2011/492/oj/?locale=LV) un (ES) Nr. [1296/2013](http://eur-lex.europa.eu/eli/reg/2013/1296/oj/?locale=LV) (turpmāk – regula Nr. [2016/589](http://eur-lex.europa.eu/eli/reg/2016/589/oj/?locale=LV))" ar vārdu un skaitļiem "regulai Nr. [2016/589](http://eur-lex.europa.eu/eli/reg/2016/589/oj/?locale=LV)".

21. Izteikt 29. punktu šādā redakcijā:

"29. Aģentūra uzrauga kārtību, kādā tiek sniegti darbiekārtošanas pakalpojumi, veicot pārbaudes licences saņēmēja darbības vietā vismaz reizi divu gadu laikā pēc licences izsniegšanas, kā arī gadījumā, ja iepriekšējā pārbaudē konstatētas neatbilstības."

22. Svītrot pielikumā vārdus "(darbības vietas adrese)".

Ministru prezidents A. K. Kariņš

Labklājības ministre R. Petraviča